**Ja darba vadītājam paredzēts vadīt darbu**

**nepilngadīgām personām**

Darba devēja pienākums nodrošināt darba vadītāju skolēnam, kurš palīdzēs apgūt darbam nepieciešamās pamatprasmes un iemaņas, veiks darba laika uzskaiti, kontrolēs skolēna darbu, nodrošinās skolēna uzraudzību darba laikā.

Ja darba vadītājam paredzēts vadīt darbu nepilngadīgām personām, lai pārliecinātos par darba vadītāja atbilstību Bērnu tiesību aizsardzības likuma 72. panta piektajā un sesta﻿jā daļā minētajām prasībām, pieprasīt ziņas no Sodu reģistra par darba vadītāju pamatojoties uz Bērnu tiesību aizsardzības likuma 72. panta ceturto daļu.

Bērnu tiesību aizsardzības likuma 5.1 panta pirmās daļas 20. punktā noteikts, ka speciālās zināšanas bērnu tiesību aizsardzības jomā ir nepieciešamas jebkurai citai personai, ja ar tās pieņemtu pārvaldes lēmumu (it īpaši administratīvo aktu), faktisko rīcību vai cita veida darba vai dienesta pienākumu veikšanu tiek vai var tikt skartas bērna tiesības un tiesiskās intereses.

Saskaņā ar Ministru kabineta 2024. gada 16. aprīļa noteikumu Nr. 241 “Noteikumi par kārtību, kādā apgūstamas speciālās zināšanas bērnu tiesību aizsardzības jomā, šo zināšanu saturu un apjomu” 2.3. apakšpunktā noteikto, ja speciālists atbilstoši [Bērnu tiesību aizsardzības likuma](https://likumi.lv/ta/id/49096-bernu-tiesibu-aizsardzibas-likums) [5.1 panta](https://likumi.lv/ta/id/49096-bernu-tiesibu-aizsardzibas-likums#p5_1) pirmās daļas 20. punktam ir persona, kuras pieņemtais pārvaldes lēmums, faktiskā rīcība vai cita veida darba vai dienesta pienākumu veikšana skar vai var skart bērna tiesības un tiesiskās intereses, speciālās zināšanas apgūst piedaloties darba devēja organizētajās mācībās vai kompetences pilnveides programmā. Atbilstoši šo noteikumu 5. un 8. punktam speciālās zināšanas pēc to sākotnējās apguves ir nepieciešams pilnveidot ik pēc diviem gadiem.